RAPORT AL COMISIEI CĂTRE CONSILIU

privind modul de utilizare de către instituții, în 2010, a Regulamentului nr. 300/76 al Consiliului, astfel cum a fost modificat ultima dată prin Regulamentul nr. 1873/2006 (privind munca neîntreruptă sau în schimburi), a Regulamentului nr. 495/77 al Consiliului, astfel cum a fost modificat ultima dată prin Regulamentul nr. 1945/2006 (privind serviciile de permanență), și a Regulamentului nr. 858/2004 al Consiliului (privind condițiile de muncă deosebit de grele)

Introducere

Potrivit Regulamentului Consiliului privind serviciile de permanență (495/77) și, în special, Regulamentului Consiliului privind condițiile de muncă deosebit de grele (858/2004), Comisia are obligația de a prezenta periodic Consiliului un raport referitor la numărul de funcționari și agenți din fiecare categorie care beneficiază de indemnizațiile menționate în regulamentele în cauză, precum și la cheltuielile totale aferente.

Prezentul raport se bazează pe ultimele cifre anuale complete care erau disponibile în momentul elaborării acestuia și se referă la anul 2010. Raportul se referă la toate instituțiile și, pentru a avea o imagine completă, conține, de asemenea, același tip de informații privind utilizarea muncii neîntrerupte sau în schimburi (Regulamentul nr. 300/76 al Consiliului).

Indemnizația pentru muncă neîntreruptă sau în schimburi

Temeiurile juridice ale acestei indemnizații sunt articolul 56a din Statutul funcționarilor, precum și Regulamentul nr. 300/76 al Consiliului din 9 februarie 1976, astfel cum a fost modificat ultima dată prin Regulamentul nr. 1873/2006 al Consiliului din 11 decembrie 2006.

Indemnizația se plătește exclusiv funcționarilor și celorlalți agenți

remunerați din creditele de cercetare și angajați:

- într-o unitate a Centrului Comun de Cercetare (CCC) sau

- în acțiuni indirecte sau

remunerați din creditele de funcționare și angajați:

- într-un serviciu din domeniul tehnologiei informației și comunicațiilor (TIC);

- într-un serviciu de securitate;

- într-un serviciu de centrală telefonică/de informații sau de recepție;

- într-un serviciu care oferă asistență pentru operațiunile de Politică externă și de securitate comună (PESC) sau de Politică europeană de securitate și apărare (PESA) sau pentru activitățile de coordonare a situațiilor de urgență și a crizelor sau

- pentru operarea sau supravegherea instalațiilor tehnice.

Sunt prevăzute patru cuantumuri diferite pentru indemnizațiile lunare (cifre aferente anului 2010):

- cuantumul 1: muncă în două schimburi, cu excepția zilelor de weekend: 382,17 EUR

- cuantumul 2: muncă în două schimburi, inclusiv noaptea și în weekend: 576,84 EUR

- cuantumul 3: 24 de ore pe zi, cu excepția zilelor de weekend: 630,69 EUR

- cuantumul 4: 24 de ore pe zi, 7 zile pe săptămână: 859,84 EUR

Cifrele de mai jos arată numărul indemnizațiilor acordate de fiecare instituție în anul 2010.

Numărul de beneficiari, pe tip de cuantum:

Instituția | Cuantumul 1 | Cuantumul 2 | Cuantumul 3 | Cuantumul 4 | Total |

382,17 | 576,84 | 630,69 | 859,84 |

Comisia | 20 | 29 | 8 | 57 | 114 |

- din care CCC: | 0 | 29 | 8 | 22 | 59 |

Consiliul | 60 | 0 | 0 | 46 | 106 |

Parlamentul | 23 | 0 | 0 | 0 | 23 |

Curtea de Justiție |

Curtea de Conturi |

Comitetul Economic și Social European (CESE) |

Comitetul Regiunilor (CoR) |

Autoritatea Europeană Pentru Protecția Datelor (AEPD) |

Ombudsmanul |

Total | 103 | 29 | 8 | 103 | 243 |

Numărul de beneficiari (funcționari/agenți temporari și agenți contractuali):

Instituția | AD | AST | AC | Total |

GF I | GF II | GF III | GF IV |

Comisia | 10 | 86 | 14 | 0 | 4 | 0 | 114 |

- din care CCC: | 9 | 43 | 5 | 0 | 2 | 0 | 59 |

Consiliul | 0 | 106 | 0 | 0 | 0 | 0 | 106 |

Parlamentul | 0 | 22 | 0 | 1 | 0 | 0 | 23 |

Curtea de Justiție |

Curtea de Conturi |

CESE |

CoR |

AEPD |

Ombudsmanul |

Total | 10 | 214 | 14 | 1 | 4 | 0 | 243 |

Numărul de beneficiari pe activități:

Instituția | CCC | Acțiuni indirecte | TIC | Securitate | Centrală telefonică / recepție | PESC/ PESA | Instalații tehnice | Total |

Comisia | 59 | 0 | 9 | 26 | 7 | 0 | 13 | 114 |

- din care CCC: | 59 | 0 | 0 | 0 | 0 | 0 | 0 | 59 |

Consiliul | 0 | 0 | 0 | 82 | 0 | 24 | 0 | 106 |

Parlamentul | 0 | 0 | 0 | 0 | 23 | 0 | 0 | 23 |

Curtea de Justiție |

Curtea de Conturi |

CESE |

CoR |

AEPD |

Ombudsmanul |

Total | 59 | 0 | 9 | 108 | 30 | 24 | 13 | 243 |

Indemnizația pentru serviciile de permanență

Temeiurile juridice ale acestei indemnizații sunt articolele 55 și 56b din Statutul funcționarilor, precum și Regulamentul nr. 495/77 al Consiliului 8 martie 1977, astfel cum a fost modificat ultima dată prin Regulamentul nr. 1945/2006 al Consiliului din 11 decembrie 2006.

Indemnizația se plătește exclusiv funcționarilor și celorlalți agenți

remunerați din creditele de cercetare și angajați:

- într-o unitate a Centrului Comun de Cercetare (CCC) sau

- în acțiuni indirecte sau

remunerați din creditele de funcționare și angajați:

- pentru operarea sau supravegherea instalațiilor tehnice;

- într-un serviciu de securitate;

- într-un serviciu din domeniul tehnologiei informației și comunicațiilor (TIC);

- într-un serviciu care oferă asistență pentru operațiunile de Politică externă și de securitate comună (PESC) sau de Politică europeană de securitate și apărare (PESA) sau pentru activitățile de coordonare a situațiilor de urgență și a crizelor sau

- într-un dispozitiv creat pentru a furniza asistență statelor membre 24 de ore pe zi și 7 zile pe săptămână („SM 24/7”).

Indemnizația pentru serviciile de permanență se exprimă în puncte. Numărul punctelor acordate pentru fiecare oră de serviciu efectiv de permanență se stabilește după cum urmează:

- serviciu de permanență la domiciliu, într-o zi lucrătoare: 2,15 puncte.

- serviciu de permanență la domiciliu, în weekend: 4,3 puncte.

- serviciu de permanență la locul de muncă, într-o zi lucrătoare: 11 puncte.

- serviciu de permanență la locul de muncă, în weekend: 22 puncte.

Fiecare punct echivalează cu 0,032 % din salariul de bază al unui funcționar de gradul 1, treapta 1 (adică 0,85 EUR în 2010).

Numărul de beneficiari pe tipuri de servicii de permanență:

Instituția | La domiciliu | La domiciliu și la locul de muncă | La locul de muncă | Total |

Comisia | 214 | 125 | 34 | 373 |

- din care CCC: | 175 | 15 | 34 | 224 |

Consiliul | 76 | 0 | 0 | 76 |

Parlamentul |

Curtea de Justiție |

Curtea de Conturi | 2 | 0 | 2 | 4 |

CESE |

CoR |

AEPD |

Ombudsmanul |

Total | 292 | 125 | 36 | 453 |

Numărul de beneficiari (funcționari/agenți temporari și agenți contractuali):

Instituția | AD | AST | AC | Total |

GF I | GF II | GF III | GF IV |

Numărul de beneficiari pe activități:

Instituția | CCC | Acțiuni indirecte | Instalații tehnice | Securitate | TIC | PESC/PESA | SM 24/7 | Total |

Parlamentul |

Curtea de Justiție |

Curtea de Conturi | 4 | 4 |

CESE |

CoR |

AEPD |

Ombudsmanul |

Total | 224 | 0 | 43 | 55 | 60 | 33 | 38 | 453 |

Indemnizația pentru condiții de muncă deosebit de grele

Temeiurile juridice ale acestei indemnizații sunt articolul 56c din Statutul funcționarilor, precum și Regulamentul nr. 858/2004 al Consiliului din 29 aprilie 2004, care a înlocuit Regulamentul nr. 1799/72 al Consiliului.

Indemnizația pentru condiții de muncă deosebit de grele se exprimă în puncte acordate pentru fiecare oră de lucru efectiv, făcându-se distincție între condițiile de muncă speciale care rezultă din următoarele categorii: „protecție personală”, „loc de muncă” și „natura muncii”. Numărul de puncte variază între 2 puncte, de exemplu pentru un nivel sonor mediu mai mare de 85 de decibeli, și o limită superioară de 50 de puncte, în cazul unui funcționar care poartă un costum autonom de protecție contra incendiilor. Fiecare punct echivalează cu 0,032 % din salariul de bază al unui funcționar de gradul 1, treapta 1 (adică 0,85 EUR în 2010).

Instituția | AD | AST | Agenți contractuali | Total |

GF I | GF II | GF III | GF IV |

Commission | 31 | 174 | 8 | 1 | 18 | 0 | 232 |

- dont CCR: | 31 | 166 | 1 | 1 | 18 | 0 | 217 |

Conseil |

Parlement |

Cour de justice |

Cour des comptes |

CESE |

CdR |

CEPD |

Médiateur |

Total | 31 | 174 | 8 | 1 | 18 | 0 | 232 |

Serviciile interesate și justificare

Parlamentul European, Consiliul și Comisia aplică de mai mulți ani acest tip de condiții de muncă speciale și la plata indemnizațiilor aferente. Conform informațiilor primite în cursul acestui an, Curtea de Conturi a instituit un serviciu de permanență în 2010. Până în prezent, doar Comisia a utilizat indemnizația pentru condiții de muncă deosebit de grele, în cadrul CCC și al Oficiului pentru Infrastructură și Logistică din Bruxelles (OIB).

Justificarea muncii neîntrerupte sau în schimburi

Comisia: În cadrul Comisiei, CCC a avut cea mai mare nevoie de acest tip de organizare a muncii, în principal din motive tehnice (59 de persoane dintr-un total de 114 în 2010).

În 2010, în celelalte direcții generale (buget de funcționare), munca în schimburi a fost efectuată de 55 de persoane, în cadrul următoarelor tipuri de servicii:

- securitate și prevenire: 26

- instalații tehnice: 13

- tehnologia informației și comunicațiilor (TIC): 9

- telefon/recepție: 7

În cadrul Comisiei se aplică toate cele patru cuantumuri (tipuri de indemnizații), în special cuantumurile 2 și 4, acesta din urmă (munca neîntreruptă) fiind utilizat, în principal, în cadrul serviciilor de securitate.

Consiliul: În 2010, Consiliul a acordat 106 indemnizații pentru muncă neîntreruptă sau în schimburi. Această indemnizație se utilizează exclusiv în domeniile securității, prevenirii și PESC/PESA. Tipurile de muncă neîntreruptă sau în schimburi sunt fie activitatea în două schimburi (cuantumul 1) sau activitatea neîntreruptă timp de 24 de ore (cuantumul 4).

Parlamentul European: Parlamentul European utilizează munca neîntreruptă sau în schimburi din 2008. La Parlamentul European, numărul de indemnizații pentru muncă neîntreruptă sau în schimburi se ridică la 23 în 2010. Această indemnizație se utilizează exclusiv în domeniul telefoniei/recepției. Tipul de muncă neîntreruptă sau în schimburi este un sistem în două schimburi (cuantumul 1).

Justificarea serviciilor de permanență

Comisia: În 2010, un număr de 373 de membri ai personalului Comisiei au beneficiat de indemnizații pentru servicii de permanență, aproximativ 60% (224) dintre aceștia fiind angajați în cadrul unuia dintre centrele de cercetare.

În general, motivele care stau la baza serviciilor de permanență rămân – ca și în anii trecuții – legate de securitate și protecție, mergând de la serviciul de combatere a incendiilor până la protecție radiologică și monitorizarea radiațiilor, la care se adaugă unele servicii tehnice. În majoritatea cazurilor, serviciile de permanență din cadrul CCC se efectuează la domiciliu, cu excepția Ispra și Karlsruhe, unde serviciile respective se efectuează la locul de muncă sau la domiciliu și la locul de muncă.

În celelalte direcții generale ale Comisiei, serviciile de permanență sunt legate în principal de securitate, de instalațiile tehnice și de serviciile informatice, precum și de asistența pentru statele membre. Comparativ cu anul 2009, se constată o creștere semnificativă a serviciilor de permanență în domeniul tehnologiei informației și comunicațiilor (TIC), în timp ce în domeniul securității și la CCC se înregistrează o scădere. În general, serviciile de permanență au rămas constante în totalul serviciilor.

Consiliul: În 2010, Consiliul a plătit indemnizații aferente serviciului de permanență pentru 76 de membri din rândul personalului angajat la Consiliu. Aceste persoane desfășurau activități de operare și supraveghere a instalațiilor tehnice, servicii de securitate și de sprijin pentru PESC/PESA. Aceste servicii de permanență s-au efectuat exclusiv la domiciliu.

Curtea de Conturi: În 2010, Curtea de Conturi a înființat un serviciu de permanență în domeniul tehnologiei informației și comunicațiilor (TIC).

Justificarea indemnizației pentru condiții de muncă deosebit de grele

Comisia: Comisia este singura instituție care a recurs la această posibilitate în 2010. În 2008, Oficiul pentru Infrastructură și Logistică din Bruxelles (OIB) a introdus această posibilitate într-unul dintre serviciile sale (serviciul de copiere) suplimentar față de Centrul Comun de Cercetare, care îl utiliza deja.

Referitor la criteriile care definesc condițiile de muncă deosebit de grele, toate cele trei categorii enumerate în regulament și pentru care se poate acorda indemnizația, au fost aplicabile, privind:

a) protecția personală (de exemplu, purtarea de îmbrăcăminte specială de protecție, deosebit de incomodă);

b) locul de muncă (de exemplu, niveluri de zgomot ridicate, locuri periculoase) și

c) natura muncii (de exemplu, manipularea de substanțe corozive).

În 2010, numărul total de ore lucrate în aceste condiții sunt repartizate după cum urmează:

63 129 de ore care se încadrează în categoria „protecție personală”;

128 204 ore care se încadrează în categoria „locuri de muncă”;

19 724 de ore care se încadrează în categoria „natura muncii”.

Cheltuieli bugetare, defalcate pe instituție și pe indemnizație (în EUR)

Instituția | Muncă neîntreruptă sau în schimburi | Servicii de permanență | Condiții de muncă deosebit de grele | Total |

Comisia | 738 206,78 | 1.727 377,36 | 586 841,02 | 3 052 425,16 |

- din care CCC: | 295 513,01 | 676 593,16 | 555 738,93 | 1 527 845,10 |

Consiliul | 694 513,03 | 174 440,03 | 868 953,06 |

Parlamentul | 97 242,76 | 97 242,76 |

Curtea de Justiție |

Curtea de Conturi | 497,75 |

CESE |

CoR |

AEPD |

Ombudsmanul |

Total | 1 529 962,57 | 1 902 315,14 | 586 841,02 | 4 019 118,73 |

În 2010, cheltuielile totale, care reprezintă suma cheltuită pentru toate cele trei indemnizații în toate instituțiile Uniunii Europene, au depășit cu puțin suma de 4 milioane EUR.